Kue pukis

An Kue pukis o inaapod sana na Pukis sarong Indo na kue o tradisyonal na mirendalan na gibo sa pigbaseng-arina nin trigo na batter asin niluto sa sarong espesyal na minoldeng kawali. Saro ining komon na mirendalan sa mga tradisyonal na saudan kan Indonesya.

Parehas an minoldeng kawali sa muffin tin alagad igwa ining rektangulo na basin imbes na bilugan. Nagin porma ini nin sarong hilera kan mga rektangulong palanggana nin sararadit na batya na may bilog na kabangang bulan sa irarom, kaya namukna nin kabangang bulan o korteng baroto na mainit na keyk. Haros parehas an molde kan Pukis sa molde nin waffle. An espesyal na arog-ihaw na metal na molde na ginagamit sa paggibo nin kue pukis, ginagamit man sa iba pang tradisyonal na Indo na kue; kabali an kue pancong (midbid na bandros sa Solnupan na Haba) asin kue rangi (na kun sain imbes gibo sa kinudkod na niyog asin sa batter nin almirol na tapioca), kaya medyo kaarog an korte sa mga keyk na idto. Bagaman ta parati mas dakula an molde nin kue pukis ikan sa molde nin kue rangi. Arog pa man kaiyo, an namit, kaarog sa kue cubit kan Indo, poffertjes kan Olandes asin sa dorayaki kan Hapon, huli ta sa kaarog na batter na nakasusog sa arina kan trigo.

Mga sahog asin paagi nin pagluluto
Gibo an batter hali sa pinaghalong arina nin trigo, tubig, lebadura, mga sugok, asukar, mahibog na gata nin niyog, asin asin; ginamitan nin may vegetable oil, mantikilya o margarina tanganing maggrasa an molde kan keyk para dai ini mahali.

Binubu'buan nugad an tuktok nin keyk nin sprinkles na tsokolate, mga pidaso nin mani, kinudkod na cheddar cheese o fermented cassava na tapai

 Talalinyahan nin sumaryo
Medyo magkaarog an kue rangi, kue pancong asin kue pukis, kaya parating napapasala nin identidad an tolong mainit na keyk. An mga pangkagabsan na pagkakalain sa tanga kan tolong mainit na keyk iyo an mga minasunod: 
Mga sahogRangiPancongPukisLadawan120px120px120pxArina na ginagamit sa batteralmirol na tapiocaarinang bagasarinang trigoKinudkod na niyogGamitGamitDai gamitGatas nin niyogDai gamitGamitGamitSugokDai gamitGamitGamitLebaduraDai gamitDai gamitGamitBasin kan minoldeng kawalisadit, hababawkatamtaman, hararomkatamtaman, hararomToppinglikidong pulang asukarmga tipasi nin asukarsprinkles nin tsokolate Teksturaalang asin nangunguyamalumoy asin basamalumoy kadaklan

 Hilingon man
 Kue cubit
 Kue khamir
 Kue putu
 Serabi
 Kue ape
 Dorayaki

Mga toltolan

Mga panluwas na takod

 resipe nin Kue pukis
 bidyo nin Kue pukis sa youtube

Kategorya:Kue
Kategorya:Mga kakanon na igwang niyog
Kategorya:Pantinampo na kakanon sa Indonesya